Sekolah Menengah Kebangsaan Tambulion

Sekolah Menengah Kebangsaan Tambulion atau nama ringkasnya SMK Tambulion, ialah sebuah sekolah menengah kebangsaan yang terletak di Wdt 86, Kota Belud, Sabah.

Pada 2009, Sekolah Menengah Kebangsaan Tambulion memiliki 414 pelajar lelaki dan 401 pelajar perempuan, menjadikan jumlah keseluruhan murid seramai 815 orang. Ia mempunyai seramai 53 orang guru.2009

Sejarah 
Sekolah Menengah Kebangsaan Tambulion bermula pada 1995 sebagai cawangan kepada Sekolah Menengah Kebangsaan Taun Gusi di Kampung Tambulion, 9 km dari pekan Kota Belud dan 12 km dari sekolah induknya. Ketika itu, ia menumpang di Sekolah Kebangsaan Tambulion. Pada 1999, cawangan ini akhirnya telah dipisahkan dari induknya dan mempunyai pengetuanya sendiri.

Pengasas pertama sekolah ini ialah En. Said bin Andong yang merupakan anak watan Kota Belud.

Pada 5 Mac 2014, akronim SMK Tambulion yang asal, SEMESTA diganti dengan STALION. Idea ini diilhamkan oleh penolong kanan HEM sekolah pada tahun ini, Encik Zamri Ahmad ketika majlis Penjenamaan Semula Akronim SMK Tambulion. Tagline STALION ialah "Nintonodon Imaimanon" atau "Di Sini Impian Bermula".

Pengetua 
 Encik Said bin Andong (1999 - 2006)
 Encik Mad Amin bin Mad Yusof (2007 - 2011)
 Puan Hajah Sharina bt. Haji Mohd Majimin (2012)
 Puan Solingkoi Sidi (2012-2014)
 Encik Matlan bin Datu Ujong (10 Mac 2014 - 21 Mac 2015)
 Encik Jackson Siga (18 Jun 2015 - 2018) 
Encik Shaiful Ridhuan Mahali (2018 - 2020)
Encik Nasdin Pumpunga (2020 - kini)

Lagu sekolah 

Kami putera dan puteri

SMK Tambulion

Ilmu amal budi

Cogan kata kami

Kami ikhlas berbakti

Guru kami hormati

Berdisiplin jaya diri

Ibu dan bapa, agama dan bangsa

kami sanjung, pelihara

Korus:

Ayuhlah putra dan putri semua

Tingkatkanlah usaha

Julang maruah ke seantero

Kebanggaan negara

Akan kami capai kejayaan

Cita-cita dan harapan 

Akademik dan bidang sukan

Kami tetap cemerlang

(ulang korus)

Akan kami capai kejayaan

Cita-cita dan harapan

Akademik dan bidang sukan

Kami tetap gemilang

Alamat
Sekolah Menengah Kebangsaan Tambulion
Wdt 86 
89158, Kota Belud
Sabah, Malaysia
Telefon = 088-973313 / 010-2674050
Faks    = 088-976587

Rujukan

Pautan luar 
 Sekolah Menengah Kebangsaan Tambulion

Tambulion
Tambulion